ਅੰਜਲੀ ਭਾਗਵਤ
ਅੰਜਲੀ ਮੰਦਾਰ ਭਾਗਵਤ (ਪੈਦਾ 5 ਦਸੰਬਰ, 1969) ਇੱਕ ਭਾਰਤੀ ਨਿਸ਼ਾਨੇਬਾਜ ਹੈ। ਉਹ ਸਾਬਕਾ ਨੰਬਰ ਇੱਕ ਖਿਡਾਰਣ ਹੈ ਅਤੇ ਆਮ ਤੌਰ 'ਤੇ ਇਤਿਹਾਸ ਚ ਸਭ ਤੋਂ ਮਹਾਨ ਭਾਰਤੀ ਔਰਤ ਅਥਲੀਟ ਖਿਡਾਰੀ ਮੰਨੀ ਜਾਦੀਂ ਹੈ। ਉਸਨੇ 2002 ਵਿੱਚ 10 ਮੀਟਰ ਏਅਰ ਰਾਇਫਲ ਮੁਕਾਬਲਾ ਜਿੱਤ ਕੇ ਸਿਖਰਲੀ ਨਿਸ਼ਾਨੇਬਾਜ ਹੋਣ ਦਾ ਮਾਨ ਹਾਸਿਲ ਕੀਤਾ। ਉਸ ਨੇ ਆਪਣਾ ਪਹਿਲਾ ਵਿਸ਼ਵ ਕੱਪ ਫਾਈਨਲ 2003 ਵਿੱਚ ਮਿਲਾਨ, ਵਿੱਚ ਜਿੱਤਿਆ। ਉਸ ਦਾ ਚੋਟੀ ਦਾ ਖਿਤਾਬ ਆਈ. ਐੱਸ. ਐੱਸ. ਐੱਫ. ਚੈਂਪਿਅਨ ਆਫ ਦੀ ਚੈਂਪੀਅਨ ਖਿਤਾਬ ਹੈ। 2002 ਵਿੱਚ ਮਿਉਨਕ ਵਿੱਚ ਹੋਏ ਪੁਰਸ਼ ਅਤੇ ਔਰਤਾ ਦੇ ਮਿਕਸਡ ਏਅਰ ਰਾਇਫਲ ਮੁਕਾਬਲਿਆਂ ਵਿੱਚ ਤਮਗਾ ਜਿੱਤਣ ਵਾਲੀ ਉਹ ਇੱਕੋ-ਇੱਕ ਭਾਰਤੀ ਸੀ। ਉਸਨੇ ਭਾਰਤ ਦਾ ਪ੍ਰਤਿਨਿਧ ਲਗਾਤਾਰ ਤਿੰਨ ਓਲਿਪੰਕ ਮੁਕਾਬਲਿਆਂ ਵਿੱਚ ਕੀਤਾ ਹੈ ਅਤੇ ਉਹ 2000 ਸਿਡਨੀ ਓਲਿਪੰਕ ਦੇ ਫਾਈਨਲ ਵਿੱਚ ਪੁੱਜੀ ਜੋ ਕਿ ਕਿਸੇ ਭਾਰਤੀ ਔਰਤ ਲਈ ਪਹਿਲੀ ਵਾਰ ਸੀ। ਉਸਨੇ ਕਾਮਨਵੈਲਥ ਖੇਡਾਂ ਵਿੱਚ 12 ਸੋਨ ਤਮਗੇ ਅਤੇ 4 ਚਾਦੀਂ ਦੇ ਤਮਗੇ ਜਿੱਤੇ ਹਨ। ਉਸ ਦਾ ਕਾਮਨਵੈਲਥ ਖੇਡਾਂ ਵਿੱਚ 10 ਮੀਟਰ ਏਅਰ ਰਾਈਫਲ ਅਤੇ ਸਪੋਰਟਸ ਰਾਈਫਲ 3P ਵਿੱਚ ਵਿਸ਼ਵ ਰਿਕਾਰਡ ਹੈ। 2003 ਏਫਰੋ-ਏਸ਼ੀਅਨ ਖੇਡਾਂ ਵਿੱਚ ਭਾਗਵਤ ਨੇ ਸਪੋਰਟਸ 3P ਅਤੇ ਏਅਰ ਰਾਈਫਲ ਮੁਕਾਬਲਿਆਂ ਵਿੱਚ ਲੜੀਵਾਰ ਸੋਨ ਅਤੇ ਚਾਦੀਂ ਦੇ ਤਮਗੇ ਜਿੱਤ ਕੇ ਇਤਿਹਾਸ ਰਚਿਆ। ਹੁਣ ਤੱਕ ਉਸਨੇ 31 ਸੋਨ, 23 ਚਾਦੀਂ ਅਤੇ 7 ਕਾਂਸੇ ਦੇ ਤਮਗੇ ਜਿੱਤੇ ਸਨ।